Sierra de Guadarrama

**Sierra de Guadarrama** er ei fjellkjede sentralt i Spania som utgjer den austlege halvdelen av Sistema Central, det sentrale fjellområdet på Den iberiske halvøya, mellom Sierra de Gredos i provinsen Ávila og Sierra de Ayllón i provinsen Guadalajara. Fjella går frå sørvest til nordaust, og strekkjer seg inn i provinsen Madrid i sør og mot provinsane Ávila og Segovia i nord. Fjellkjeda er om lag 80 km lang og det høgaste fjellet er Peñalara på 2428&nbsp;meter over havet. 

Vegetasjonen i fjellkjeda er prega av store furuskogar og kratt med eik og steineik i dei lågareliggande områda, medan fjellenger og ligg rundt fjelltoppane med noko einer rundtom. Fjella har eit rikt dyreliv med dyr som spansk steinbukk, rådyr, dåhjort, villsvin, grevling, forskjellige artar røyskatt, villkatt, rev og hare. Området har òg eit rikt fugleliv, som spansk kongeørn og munkegribb. 

Sidan fjella ligg nær Madrid er det ofte mykje folk som går på tur her. Fleire fjellovergangar og jernbaneruter kryssar fjella, og området har ein utvikla infrastruktur for turistar. Dette er ei trugsel for det skjøre miljøet i fjella. 

## Skildring

### Generell informasjon
Guadarramas dannar dent naturlege skiljet mellom det nordlege og sørlege *mesetas* på Den iberiske halvøya, ein del av det såkalla Sistema Central.

Det meste av fjellet ligg mellom 900 og 1200 meter over havet, og dei høgaste toppane har i snitt ein primærfaktor på 1000 meter. Det høgaste fjellet, Peñalara, er 2428 meter over havet. Fjellkjeda startar ved Alberchedalen, som deler Sierra de Gredos i to delar, og endar ved Somosierra-passet, som er vasskiljet mellom Tajo og Duero. Fleire elvar spring ut i fjella, som Jarama, Guadarrama og Manzanares, som munnar ut i Tajo, og Duratón, Cega og Eresma, som renn til Duero. 

Hovudryggen går frå sørvest til nordaust, men det finst òg fleire greiner som strekkjer seg i andre retningar. Ei av desse er Cuerda Larga, som går vestover. Denne 15 km lange ryggen er eit imponerande syn med ei høgd på over 2000 meter over havet. Ho starta ved Puerto de Navacerrada i Madrid og endar ved Morcuera-passet (*Puerto de la Morcuera*). Det høgaste fjellet i Cuerda Larga er Cabezas de Hierro på 2383 meter over havet. 

Mellom Cuerda Larga og hovudryggen til Sierra de Guadarrama ligg Lozoyadalen, ein vakker dal som trekker til seg mange skituristar om vinteren, samt om sommaren for andre aktivitetar. Ei anna vestleg grein av fjellkjeda er *La Mujer Muerta* (Den døde kvinna), eller *Sierra del Quintanar* (Quintanarfjella), som startar ved Fuenfríapasset (*Puerto de la Fuenfría*) og ligg innanfor provinsen Segovia. Ho er 11 km lang og har fleire toppar som går over 2000 meter over havet, mellom andre Montón de Trigo.

I tillegg til Cuerda Larga og La Mujer Muerta, ligg fleire mindre fjell nær fjellkjeda, særleg i Segovia-området der ein finn Cerro de las Cardosillas (1635 moh.), Cerro de Matabueyes (1485&nbsp;moh.), Cerro del Caloco (1565&nbsp;moh.) og Sierra de Ojos Albos (1662&nbsp;moh.); og i Madrid-området der ein finn (frå nord til sør) Cerro de San Pedro (1423&nbsp;moh.), Sierra del Hoyo (1404&nbsp;moh.), Cerro Cañal (1331&nbsp;moh.) og Las Machotas (1466&nbsp;moh.).

### Fjelltoppar
Fjelltoppane i Guadarrama har relativt mjuke kurvar, medan eit fåtal stikk seg meir ut: 
* Monte Abantos (1753&nbsp;moh.)
* Bola del Mundo (2265&nbsp;moh.)
* Cabezas de Hierro (2383&nbsp;moh.), høgast i Cuerda Larga
* Dos Hermanas (2285&nbsp;moh.)
* Flecha (2078&nbsp;moh.)
* La Maliciosa (2,227&nbsp;moh.)
* La Najarra (2108&nbsp;moh.)
* El Nevero (2209&nbsp;moh.); ein av dei nordlegaste fjella i kjeda
* Pandasco (2238&nbsp;moh.)
* Peña del Águila (2010&nbsp;moh.)
* Peñalara (2&nbsp;428&nbsp;moh.), den høgaste toppen i Guadarramas
* La Peñota (1&nbsp;945&nbsp;moh.) 
* Risco de los Claveles (2&nbsp;387&nbsp;moh.)
* Risco de los Pájaros (2&nbsp;334&nbsp;moh.)
* Siete Picos (2&nbsp;138&nbsp;moh.)
* Montón de Trigo (2&nbsp;161&nbsp;moh.)
* Cerro de Valdemartín (2&nbsp;280&nbsp;moh.)
* El Yelmo (1&nbsp;717&nbsp;moh.), den viktigaste toppen i La Pedriza

## Galleri

Vista de las Cabezas.JPG|Nordsida av Cabezas de Hierro om våren
valle barranca.jpg|Sommar ved Bola del Mundo og La Maliciosa sett frå *[[Embalse de Navacerrada]]* (Navacerradareservoaret)
Penalara.jpg|Peñalara, det høgaste fjellet i kjeda
View of siete picos from Valsain with horses 2005-09-13.JPG|Sommar ved Siete Picos, sett frå Valsaíndalen
Abantos-encinas.jpg|Monte Abantos


## Kjelder

* *Denne artikkelen bygger på «[[:en:Sierra de Guadarrama|Sierra de Guadarrama]]» frå , den 12. mai 2009.*